CELEX: 62008CN0200
Language: mt
Date: 2008-05-15 00:00:00
Title: Kawża C-200/08: Rikors ippreżentat fil- 15 ta' Mejju 2008 — Il-Kummissjoni tal-Komunitajiet Ewropej vs Ir-Repubblika Franċiża

5.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 171/28
            
         Rikors ippreżentat fil-15 ta' Mejju 2008 — Il-Kummissjoni tal-Komunitajiet Ewropej vs Ir-Repubblika Franċiża
   (Kawża C-200/08)
   (2008/C 171/43)
   Lingwa tal-kawża: Il-Franċiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: A. Bordes u H. Støvlbæk, aġenti)
   
      Konvenuta: Ir-Repubblika Franċiża
   Talbiet tar-rikorrenti
   
               —
            
            
               tikkonstata li, billi rrifjutat li għalliema ta' snowboarding Ġermaniżi u Brittaniċi jgħallmu dan l-isport biss fi Franza, u billi ma semmietx fid-digriet ta' l-4 ta' Mejju 1995, kif emendat, id-diplomi ta' l-għalliema ta' snowboarding li nkisbu fi Stati Membri oħra, ir-Repubblika Franċiża naqset milli twettaq l-obbligi tagħha kemm skond l-Artikoli 39, 43 u 49 tat-Trattat KE kif ukoll skond l-Artikolu 6 tad-Direttiva 92/51/KEE (1);
            
         
               —
            
            
               tikkundanna lir-Repubblika Franċiża għall-ispejjeż.
            
         Motivi u argumenti prinċipali
   Minkejja li, f'numru ta' Stati Membri, it-tagħlim ta' l-iskijjar u ta' snowboarding jista' jsir minn nies professjonali li jkunu kisbu taħriġ differenti, it-tagħlim ta' snowboarding fi Franza jista' jsir biss mill-għalliema ta' l-iskijjar.
   Ir-rikorrenti tikkunsidra li r-rifjut li jiġi awtorizzat aċċess għall-professjoni ta' għalliem ta' snowboarding ma jistax jiġi ġġustifikat abbażi tal-prinċipji fundamentali tal-moviment liberu tal-persuni, tal-libertà li jiġu pprovduti servizzi u tad-dritt ta' stabbiliment. Barra minn hekk, il-Kummissjoni tqis li l-erba' kundizzjonijiet kumulattivi derogatorji stabbiliti mill-ġurisprudenza tal-Qorti tal-Ġustizzja sabiex tiġġustifika restrizzjoni eventwali ta' dawn il-prinċipji — non-diskriminazzjoni, raġuni imperattiva ta' interess ġenerali, kapaċità li jiġi assigurat it-twettiq ta' l-għan mixtieq u teħid in kunsiderazzjoni tal-prinċipju ta' proporzjonalità — mhumiex issodisfati.
   
      (1)  Direttiva tal-Kunsill 92/51/KEE tat-18 ta' Ġunju 1992 dwar it-tieni sistema ġenerali għar-rikonoxximent ta' edukazzjoni u taħriġ professjonali sabiex tiġi ssupplimentata d-Direttiva 89/48/KEE (ĠU L 209, p. 25).